Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2065

c) a jogszabályban elõírt – az engedélykérelem tárgyát képezõ tevékenységgel kapcsolatos, más hatóságok által kiadott – egyéb hatósági engedélyeket, hozzájárulásokat. 2.1.2.6. Megszüntetés engedélyezése 2.1.2.6.1. Általános rendelkezések 2.060. Az Engedélyes az átmeneti tároló megszüntetésével (végleges kiürítésével és leszerelésével) kapcsolatos tervet a tervezés integráns részeként az átmeneti tároló életciklusa adott fázisának megfelelõen köteles elkészíteni vagy elkészíttetni. Ennek lényegét az Elõzetes majd a Végleges Biztonsági Jelentés részeként meg kell jeleníteni. Az átmeneti tároló üzemeltetésének megkezdését követõen a tervet önálló dokumentációként ötévente aktualizálni szükséges az üzemeltetési események és tapasztalatok, a jogi szabályozás bekövetkezett módosulásának kötelezõ, a mûszaki és gazdasági körülmények esetleges változásának célszerû figyelembevételével. Az öt éves aktualizálási ciklusoktól függetlenül az átmeneti tároló végleges leállítását megelõzõen 5, illetve 1 évvel is köteles az Engedélyes elkészíttetni a megszüntetés tervét az átmeneti tároló adott életciklus fázisának megfelelõ részletességgel. 2.061. Az ötévenként aktualizált dokumentációt, illetve az átmeneti tároló végleges leállítását megelõzõen 5 évvel készítendõ dokumentációt a Hatósághoz jóváhagyásra be kell nyújtani. 2.062. Az átmeneti tároló végleges leállítását megelõzõen 1 évvel rendelkezésre kell állnia a megszüntetés végleges változatát és végrehajtásának módját tartalmazó dokumentációnak, amely alapját képezi a Hatósághoz benyújtandó kérelmeknek. 2.063. Az átmeneti tároló megszüntetése az alábbi alapvetõ szakaszokra osztható: az átmeneti tároló kíürítése, a leszerelést elõkészítõ szakasz és leszerelési szakasz. A leszerelést elõkészítõ szakasz, vagy a leszerelési szakasz magába foglalhat egy (vagy több) védett megõrzési idõszakot is. Modul rendszerû átmeneti tároló esetén a megszüntetés különbözõ szakaszai egyidõben is létezhetnek. 2.064. A Biztonsági Jelentésben meghatározott és a Hatóság által jóváhagyott ütemezéssel összhangban, de legkésõbb az üzemeltetési tevékenység végleges felhagyását megelõzõen 1 évvel rendelkezésre kell állnia a megszüntetés végleges változatát és végrehajtásának módját tartalmazó dokumentációnak, amely alapját képezi a Hatósághoz benyújtandó kérelmeknek. A dokumentáció tartalmi és formai szempontjait az OAH fõigazgatója által kiadott útmutató tartalmazza. 2.065. Az átmeneti tároló kíürítése során el kell távolítani az összes nukleáris üzemanyagot és az esetleg ott tárolt egyéb radioaktív anyagokat. 2.1.2.6.2. Végleges leállítási engedély 2.066. A végleges leállítási engedély – a jogszabályokban elõírt egyéb engedélyek megléte és az engedélyben rögzített feltételek teljesülése esetén – az üzemeltetési tevékenység felhagyása érdekében az átmeneti tároló kiürítésére és a leszerelés elõkészítéséhez szükséges tevékenységek elvégzésére jogosítja fel az üzemeltetési engedély birtokosát. 2.067. Az engedély a Hatóság által meghatározott ideig, de legfeljebb a kiadástól számított 10 évig érvényes. Amennyiben a leszerelés elõkészítõ szakasza védett megõrzési idõszakot is magába foglal, akkor a jogszabályi elõírások változatlansága esetén az engedély érvényessége kérelemre meghosszabbítható. 2.068. Az engedélykérelemben be kell mutatni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes